पिचें मददगार नहीं, कुछ छींटाकशी हो सकती है : ब्रेसनन  
ब्रेसनन ने कहा कि जब तेज गेंदबाजों को पिचों से उछाल नहीं मिलेगा, तो विपक्षी टीम के बल्लेबाजों का ध्यान भंग करने के लिए छींटाकशी हो सकती है।
इंग्लैंड के तेज गेंदबाज टिम ब्रेसनन ने कहा कि भारत की पिचों से तेज गेंदबाजों को बहुत कम या न के बराबर मदद मिल रही है, जिससे वह और टीम के अन्य गेंदबाज मौजूदा वनडे सीरीज में विपक्षी बल्लेबाजों का ध्यान भंग करने का प्रयास करेंगे।  इंग्लैंड की तेज गेंदबाजों को जुलाई-अगस्त में भारत के दौरे पर खेलना लगभग असंभव लग रहा था, लेकिन भारतीय सरजमीं पर मौजूदा शृंखला में वे शुरुआती दो वनडे गंवा चुके हैं। ब्रेसनन ने कहा कि जब तेज गेंदबाजों को पिचों से उछाल नहीं मिलेगा, तो विपक्षी टीम के बल्लेबाजों का ध्यान भंग करने के लिए छींटाकशी हो सकती है।  ब्रेसनन ने द डेली टेलीग्राफ से कहा, यह खेल का हिस्सा है। तेज गेंदबाजी इकाई के रूप में हम उन्हें डराने के लिए गेंद का इस्तेमाल नहीं कर सकते, जैसा हम भारत में करना चाहते थे, क्योंकि यहां इतना उछाल नहीं मिल रहा है। इसलिए हमें बल्लेबाजों की एकाग्रता को भंग करने के लिए अन्य चीजें करनी पड़ेंगी, जिसमें कुछ शब्द बोलना या फिर घूरना शामिल है।